CELEX: 62018TN0675
Language: fi
Date: 2018-11-19 00:00:00
Title: Asia T-675/18: Kanne 19.11.2018 – Trifolio-M ym. v. EFSA

21.1.2019   
            
            
               FI
            
            
               Euroopan unionin virallinen lehti
            
            
               C 25/52
            
         
      Kanne 19.11.2018 – Trifolio-M ym. v. EFSA
      (Asia T-675/18)
      (2019/C 25/67)
      Oikeudenkäyntikieli: englanti
      
         Asianosaiset
      
      
         Kantajat: Trifolio-M GmbH (Lahnau, Saksa), Oxon Italia SpA (Milano, Italia) ja Mitsui AgriScience International (Woluwe-Saint-Pierre, Belgia) (edustajat: asianajajat C. Mereu ja S. Englebert)
      
         Vastaaja: Euroopan elintarviketurvallisuusviranomainen (EFSA)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan EFSA:n 11.9.2018 tekemän päätöksen, joka koskee kantajien luottamuksellista käsittelyä koskevaa pyyntöä, joka liittyi päätelmään tehoainetta atsadiraktiini sisältävien torjunta-aineiden riskinarviointia koskevasta vertaisarvioinnista
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, joka perustuu asetuksen (EY) N:o 1107/2009 (1) 63 artiklan rikkomiseen.
                  
                              —
                           
                           
                              Kantajat väittävät, että vastaaja tulkitsi virheellisesti sitä, millaisen tiedon voidaan katsoa sisältävän teollisia ja kaupallisia salassa pidettäviä tietoja, jotka käsitellään luottamuksellisesti, ja sovelsi virheellisesti asetuksen 1107/2009 63 artiklaa kantajien luottamuksellisuutta koskevia vaatimuksia koskevaan ilmeiseen arviointivirheeseen perustuen.
                           
                        
            
                  2)
               
               
                  Toinen kanneperuste, joka perustuu EU:n oikeuden yleisten oikeusperiaatteiden loukkaamiseen, sikäli kuin vastaaja laiminlöi päätöksensä perustelemisen, EU-oikeuden yhdenmukaisen soveltamisen ja suhteellisuusperiaatteen noudattamisen.
               
            
         (1)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009, L 309, s. 1).